**NPZ**

Nacionalno preverjanje znanja opravljajo učenci 6. in 9. razreda. Preverjanje se opravlja pisno in pri posameznem predmetu traja najmanj 60 in največ 90 minut.

V 6. razredu osnovna šola izvede nacionalno preverjanje znanja iz slovenščine ali italijanščine oziroma madžarščine na narodno mešanih območjih, matematike in prvega tujega jezika.

V 9. razredu se izvede nacionalno preverjanje znanja iz slovenščine ali italijanščine oziroma madžarščine na narodno mešanih območjih, matematike in tretjega predmeta, ki ga določi minister.

Tretji predmet določi minister tako, da v mesecu septembru izmed obveznih predmetov 8. in 9. razreda izbere največ štiri predmete in določi, iz katerega tretjega predmeta se bo preverjalo znanje na posamezni šoli.

Osnovna šola starše pisno obvesti o dosežkih učenca pri nacionalnem preverjanju znanja.

Dosežki nacionalnega preverjanja znanja so dodatna in­formacija o znanju učencev.

**Rokovnik za izvedbo** NPZ

**1.september 2015**

Objava sklepa ministra o določitvi tretjega predmeta, iz katerega se bo na posamezni osnovni šoli preverjalo znanje učencev 9. razreda z NPZ. Na OŠ LA Grosuplje bodo devetošolci preverjali znanje iz predmeta likovna umetnost.

**30. november 2015**

Zadnji rok za posredovanje podatkov o učencih 6. in 9. razreda, ki bodo opravljali NPZ.

**4. maj 2016**NPZ iz matematike za 6. in 9. razred.  
**6. maj 2016**    NPZ iz slovenščine/it./madž. za 6. in 9. razred.  
**10. maj 2016**    NPZ iz tretjega predmeta za 9. razred in tujega jezika za 6. razred.

**31. maj 2016**    Seznanitev učencev z dosežki v 9. razredu.  
**31. maj do 2.  junij 2016**    Uveljavljanje pravice do vpogleda v učenčeve ovrednotene pisne naloge NPZ v 9. razredu.  
**7. junij 2016**    Seznanitev učencev z dosežki v 6. razredu.  
**7. do 9. junij 2016**    Uveljavljanje pravice do vpogleda v učenčeve ovrednotene pisne naloge NPZ v 6. razredu.  
**15. junij 2016**    Razdelitev obvestil o dosežkih za učence 9. razreda.  
**24. junij 2016**    Razdelitev obvestil o dosežkih za učence 6. razreda

Namestnik ravnateljice za izvedbo NPZ je **Branko Dragar**.